Η Κοινωνική Οργάνωση ΑΡΣΙΣ ενδιαφέρεται για την πρόσληψη συνεργάτη πλήρους απασχόλησης για την κάλυψη θέσης Νομικού Συμβούλου – Δικηγόρου για την παροχή νομικών υπηρεσιών σε ασυνόδευτους ανηλίκους στη Δράμα.

**Περιγραφή Θέσης:**

* Παρέχει νομική συμβουλευτική επί των υποθέσεων των φιλοξενουμένων, και ειδικότερα κάθε απαραίτητη νομική υποστήριξη στο πλαίσιο της διαδικασίας ασύλου και της τακτοποίησης του καθεστώτος διαμονής (προ-καταγραφή, καταγραφή, παράσταση κατά την συνέντευξη, παραλαβή αποφάσεων, σύνταξη και κατάθεση προσφυγής κλπ).
* Ενημερώνεται καθημερινά από το βιβλίο συμβάντων και συμπληρώνει σε αυτό τα σημαντικά γεγονότα της ημέρας
* Δημιουργεί πλαίσιο συνεργασίας με τις/τους επιτρόπους των ανηλίκων για τον προσδιορισμό και την διεκπεραίωση της νομικής διαδικασίας του ανηλίκου.
* Επιδιώκει συνεργασίες με υπηρεσίες εκτός δομής, όταν αυτές μπορούν να συνδράμουν στην κάλυψη των αναγκών των νέων.
* Συμμετέχει στις διεπιστημονικές ομάδες με σκοπό τον καθορισμό του βέλτιστου συμφέροντος του παιδιού.
* Τηρεί και ενημερώνει το φάκελο με το νομικό ιστορικό του κάθε φιλοξενούμενου.
* Παρέχει νομική συμβουλευτική σε εργασιακά ζητήματα και νομική στήριξη στην άσκηση των σχετικών δικαιωμάτων.
* Παρέχει νομική συμβουλευτική και κατά περίπτωση αντιμετώπιση άλλων νομικών αιτημάτων των φιλοξενουμένων.
* Κατά την άσκηση των καθηκόντων του δεσμεύονται ειδικότερα από τον Κώδικα Δεοντολογίας Δικηγόρων.
* Παρέχει τις υπηρεσίες του στις διαδικασίες προμηθειών για το πρόγραμμα.
* Αναφέρεται στην/στον Επιστημονικό/-ή Υπεύθυνη/-ο του προγράμματος και τη Συντονίστρια/τον Συντονιστή του ξενώνα.
* Συμμετέχει στην ικανοποίηση των υποχρεώσεων προς τους φορείς χρηματοδότησης με την έγκαιρη κατάθεση των εκθέσεων προόδου φυσικού και οικονομικού αντικειμένου.
* Ενημερώνουν τακτικά και εκτάκτως την επιστημονική ομάδα, την Συντονίστρια/τον Συντονιστή της Δομής και την/τον Επιστημονικό/-ή Υπεύθυνη/-ο, όποτε κρίνεται απαραίτητο, σχετικά με τις νομικές εξελίξεις των ασυνόδευτων ανηλίκων που υποστηρίζονται νομικά στο πλαίσιο της φιλοξενίας τους.
* Συμμετέχει υποχρεωτικά στις ομάδες προσωπικού, τις εποπτείες και στις εκπαιδεύσεις που κρίνει απαραίτητες η Οργάνωση.

**Απαραίτητα προσόντα:**

* Πτυχίο Νομικής (Α.Ε.Ι.)
* Άδεια Ασκήσεως Επαγγέλματος
* Διετής επαγγελματική εμπειρία σχετική με την προάσπιση δικαιωμάτων αιτούντων άσυλο και προσώπων που χρήζουν διεθνούς προστασίας στο πλαίσιο της διαδικασίας ασύλου, καθώς και σε ζητήματα διοικητικού δικαίου, προσφυγικού δικαίου, ανθρωπίνων δικαιωμάτων και ζητημάτων παιδικής προστασίας
* Άριστη Γνώση της Αγγλικής Γλώσσας
* Δεξιότητες συνεργασίας στο πλαίσιο λειτουργίας της ομάδας. Ικανότητα εργασίας υπό συνθήκες πίεσης, ανάληψη πρωτοβουλιών, ικανότητα οργάνωσης και εποπτείας, ικανότητα επίλυσης προβλημάτων σε καθημερινές καταστάσεις κρίσης.
* Γνώση Χειρισμού Η/Υ
* Ικανότητες αποτελεσματικής επικοινωνίας και ομαδικό πνεύμα.

**Επιθυμητά προσόντα:**

* Εθελοντική εργασία
* Γνώση δεύτερης ξένης γλώσσας
* Γνώση του νομικού πλαισίου για παιδική προστασία
* Άδεια οδήγησης Ι.Χ. οχήματος
* Μεταπτυχιακός τίτλος σπουδών

**Διάρκεια Πρόσληψης: Έως 31/1/2019 με πιθανότητα ανανέωσης.**

Παρακαλούνται οι υποψήφιοι να αποστέλλουν τα βιογραφικά τους με μία συνοδευτική επιστολή έως τις 22/12/2018, στην ηλεκτρονική διεύθυνση arsis.drama@gmail.com, με θέμα: ΠΡΟΚΗΡΥΞΗ Νομικού Συμβούλου – Δικηγόρου στην Δράμα.